अपने पति के मुहँ से ये सवाल सुनते ही माता ने कहा कि जी हाँ मै सोच रही हूँ कि काश मेरी भी कोई ननद होती तो मेरा मन लगा रहता उसके साथ. भगवान शिव बोले कि देवी ठीक है यदि मैं तुम्हे ननद लाके देता हूँ तो क्या आपकी उसके साथ बनेगी और आपकी कभी भी उनसे लड़ाई नहीं होगी ? माता पार्वती जवाब में कहती हैं कि जी हाँ क्यों नहीं बनेगी आखिर वो मेरी ननद होंगी और आपकी बहन. तभी शंकर जी ने अपनी शक्ति से एक देवी को उत्पन्न कर दिया और कहा पार्वती ये आपकी नन्द है इनका नाम असावरी है.